अज्ज थोडा चिर बी होई गेदा हा पर मेरा बी के कसूर हा? हैडक्लर्क खलासी गै नईं हा करै करदा। जे कर ओ चिट्ठी अज्जै दी बजाए कल्ल टाईप हुन्दी तां केह्ड़ा न्हेर फटन लग्गा हा? ए जागत ध्याड़ी च दस-दस बारी खन्दे न पर मजाल ऐ दना बी स्हारा करन। फी ए मेरा गै लग्ग थोड़ा ऐ जे दफतरै दा आइयै दुद्द आनां तां ए लोक चा पींगन। काकू कोला गै दुद्द मगवाई लैना हा ब ओ घर खड़ोऐ बी तां! कुसै बेल्ले दी स्कूल छुट्टी होई गेई दी ऐ पर कुसै दा डर-त्राह गै नईं रेहदा। जद किश आखन लगो तां मां बिच्च गै बोलन लगी पौन्दी ऐ। इसने ते उसी सिर चाड़ी छोड़े दा ऐ।